open-index/open-wikipedia-markdown huggingface dataset:
முதலாம் செயவர்மன்

**முதலாம் செயவர்மன்** (ஆங்கிலம்: *Jayavarman I*; கெமர்: ជ័យវរ្ម័នទី១;  தாய்: ชัยวรมันที่ 1; சீனம்: 阇耶跋摩一世) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார். 

இவர் வெற்றியின் பாதுகாவலர் (*Protege of Victory*) என்றும் அழைக்கப்பட்டார். மற்றும் ஐக்கிய சென்லாவின் (*United Chenla*) கடைசி ஆட்சியாளராகவும்; கெமர் பேரரசின் முன்னோடி ஆட்சியாளராகவும் கருதப்படுகிறார். 

இருப்பினும், இவருக்குப் பின்னர் வந்த இரண்டாம் செயவர்மன் (கி.பி. 770 – கி.பி. 850) (**செயவர்மன் II**) *Jayavarman II*) என்பவர்தான் கெமர் பேரரசை உருவாக்கியவராகும். 

## வரலாறு

முதலாம் செயவர்மன் கி.பி. 657 முதல் கி.பி. 681 வரை சென்லா இராச்சியத்தை ஆட்சி செய்தார். முன்பு பூனான் இராச்சியத்தால் கட்டுப்படுத்தப்பட்ட சென்லா நிலப் பகுதிகள்; இவரின் ஆட்சியின் போதும்; மற்றும் இவரின் முன்னோடிகளான இரண்டாம் பவவர்மன் (*Bhavavarman II*) மற்றும் சந்திரவர்மன் (*Candravarman*) ஆட்சியின் போதும்; இவர்களின் அதிகாரத்தின் கீழ் வந்தன. 

இருப்பினும், முதலாம் செயவர்மன் ஆண் வாரிசுகளை விட்டுச் செல்லவில்லை. இதுவே கம்போடியா பிரிவதற்கு வழிவகுத்தது. 

### கல்வெட்டுகள்

முதலாம் ஜெயவர்மன் காலத்தின் போது பல கல்வெட்டுகள் உருவாக்கப்பட்டு உள்ளன. அந்தக் கல்வெட்டுகள்:

* துவால் கோக் பிரா (*Tuol Kok Prah*)
* வாட் பிரே வால் (*Wat Prei Val*)
* பிரா குகா லுவான் (*Prah Kuha Luon*)
* வாட் கிடேய் ஆங் (*Wat Kdei Ang*)
* வாட் பாரே (*Wat Baray*)
* துவோல் நாக் தா பாக் கா (*Tuol Nak Ta Bak Ka*)

### புராந்திரபுரம்

முதலாம் ஜெயவர்மனின் அரண்மனை புராந்திரபுரத்தில் (*Purandarapura*) இருந்தது. இவர் முதலாம் ஈசானவர்மன் (*Isanavarman I*) எனும் சென்லா அரசரின் கொள்ளுப் பேரன் ஆவார்.

* இரண்டாம் செயவர்மன் - 9-ஆம் நூற்றாண்டின் தொடக்கத்தில் கெமர் பேரரசு (*Khmer Empire*); அங்கோர் (*Angkor*) இராச்சியத்தின் முதல் அரசராக ஆட்சி செய்தவர்.

## மேலும் காண்க

* இரண்டாம் செயவர்மன் - 9-ஆம் நூற்றாண்டின் தொடக்கத்தில் கெமர் பேரரசு (Khmer Empire); அங்கோர் (Angkor) இராச்சியத்தின் முதல் அரசராக ஆட்சி செய்தவர்.

## சான்றுகள்

## மேலும் படிக்க

* Coedes, G. (1962). "The Making of South-east Asia." London: Cox & Wyman Ltd.

## வெளி இணைப்புகள்
* Cambodian rulers

பகுப்பு:சென்லா
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
மோடி (குடும்பப் பெயர்)

**மோடி** (**Modi**) எனும் குடும்பப் பெயர் கொண்ட வணிக நாடோடி சமூகத்தினர் 600 ஆண்டுகளுக்கு முன்னர், 15 அல்லது 16ம் நூற்றாண்டில் குஜராத், இராஜஸ்தான், உத்தரப் பிரதேசம், அரியானா, பிகார் மற்றும் மத்தியப் பிரதேசம் மாநிலங்களில் குடியேறினர். இச்சமூகத்தவர்களில் இரண்டு பிரிவினர் உண்டு. மோடி குலத்தின் ஒரு பிரிவினர் சிறு வணிகம் முதல் பெரு வணிகம் வரை செய்தவர்களை பணியாக்கள் என அழைக்கப்பட்டனர். மற்றொரு பிரிவினர் எண்ணெய் வித்துக்களிலிருந்து எண்ணெய்யைப் பிழிந்து விற்பனை செய்யும் நாடோடி சமூகத்தினர் ஆவார். எண்ணெய்த் தொழில் செய்யும் மோடி குலத்தினரை குஜராத் அரசு 1994ம் ஆண்டில் இதர பிற்படுத்தப்பட்ட வகுப்பினர் பட்டியல் வைத்துள்ளது.

## குறிப்பிடத்தக்க மோடி குலத்தினர்
* ஜீவன் ஜாம்செட்ஜி மோடி(1854–1933), பார்சி மத குரு
* ருசி மோடி (1918-2014), பெருந்தலைவர், டாட்டா ஸ்டீல்
* நரேந்திர மோதி, இந்தியப் பிரதமர் 
* சுசில் குமார் மோடி, பிகார் மாநில பாரதிய ஜனதா கட்சியின் முன்னாள் தலைவர்
* கல் பென் மோடி, இந்திய-அமெரிக்கத் திரைப்பட நடிகர்
* முருகப்பா சன்னவீரப்பா மோடி, கண் அறுவை மருத்துவர் 
* ஹிதேஷ் மோடி, கென்யாவின் முன்னாள் துடுப்பாட்ட வீரர் 
* லலித் மோடி, முன்னாள் இந்தியத் துடுப்பாட்டச் சங்கத் தலைவர்
* நிரவ் மோடி வைர நகை வணிகர்
* கரிஷ்மா மோடி, முன்னாள் நடிகை

## மேற்கோள்கள்

பகுப்பு:இந்திய இனக்குழுக்கள்
செயந்திரபா

**செயந்திரபா** எனும் **சம்புபுரா செயந்திரபா** (ஆங்கிலம்: *Jayendrabha* அல்லது *Jayendrabha of Shambhupura*; கெமர்: ជយេន្ទ្រភា; IAST: *Jayendrabhā*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) ஒரு பகுதியான ஈசானபுரத்தின் மகாராணி ஆவார்.  

இந்த ராணி கம்போடியாவில் கிடைத்த K. 124 கல்வெட்டு (*Inscription K. 124, 803/04*) எனும் கல்வெட்டின் மூலம் அறியப் படுகிறார். இவரின் ஆட்சிக்காலம் 8-ஆம் - 9ஆம் நூற்றாண்டு. ஆண்டுகள் உறுதியாகத் தெரியவில்லை.

## வரலாறு

செயந்திரபா; சம்புபுர (*Sambhupura*) இராச்சியத்தின் ராணியார் இராணி நிருபத்தேந்திரதேவியின் (*Nrpendradevi of Sambhupura*) மகள் ஆவார். செயந்திரபாவின் தந்தையார் பெயர் முதலாம் இராஜேந்திர வர்மன் (*King Rajendravarman I*).

செயந்திரபா தன் தாயாரிடம் இருந்து சிம்மாசனத்தைப் பெற்றார். இவர் மன்னர் இரண்டாம் ஜெயவர்மனை (*King Jayavarman II*) (r. 780-824) மணந்தார். இவரின் மகள் இராணி செயசுதர்யா (*Jyestharya*) 803-ஆம் ஆண்டில் அரியணையில் அமர்ந்தார்.

## கல்வெட்டுகள்

ஜெயவர்மன் எனும் பெயரில் ஓர் அரசன் இருந்ததை இரண்டு கல்வெட்டுகள் தெரிவிக்கின்றன. முதல் கல்வெட்டு K. 103 (*Inscription K. 103*). கம்போடியா கம்போங் சாம் நினைவுச் சின்னங்களில் (*Kampong Cham Relics*) இருந்து எடுக்கப்பட்டது. ஏப்ரல் 20, 770 என தேதி பொறிக்கப்பட்டு உள்ளது. 

இரண்டாவது கல்வெட்டு K. 134 (*Inscription K. 134*).. கம்போடியா ஈசானபுரத்தில் (*Sambhupur*) இருந்து எடுக்கப்பட்டது. 781 என தேதி பொறிக்கப்பட்டு உள்ளது. இந்தக் கல்வெட்டுகள் இரண்டாம் ஜெயவர்மனை (*Jayavarman II*) குறிக்கின்றன.

## சான்றுகள்

## மேலும் படிக்க

* Coedes, G. (1962). "The Making of South-east Asia." London: Cox & Wyman Ltd.
* Higham, Charles. The Civilization of Angkor (англ.). — University of California Press, 2004. — P. 192.
* Jacobsen, Trudy. Lost Goddesses: The Denial of Female Power in Cambodian History (англ.). — NIAS Press, 2008. — P. 358. — (Gendering Asia). — ISBN 978-87-7694-001-0.

## வெளி இணைப்புகள்
* Cambodian rulers

பகுப்பு:சென்லா
பகுப்பு:கம்போடியப் பெண்கள்
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
ராதிகா அகர்வால்

ராதிகா கய்  அகர்வால், இந்தியாவைப் பூர்விகமாகக் கொண்ட, இணையதள பெண் தொழில்முனைவோரும்,  நூறு கோடி ருபாய் மதிப்பிலான நிறுவனங்களின் சங்கத்தில்  நுழைந்த இந்தியாவின் முதல் பெண்ணுமாவார். சிலிக்கான் பள்ளத்தாக்கில் 2011 ஆம் ஆண்டில் நிறுவப்பட்ட இணையவெளி வணிக சந்தை நிறுவனமான  ஷாப்கிளூஸ் இன் இணை நிறுவனரான  இவர், தற்போது அந்நிறுவனத்தின் தலைமை வணிக அதிகாரியாக பணியாற்றிவருகிறார்.

## ஆரம்ப கால வாழ்க்கை
ராணுவ குடும்ப பின்னணியைக் கொண்ட ராதிகாவின் தந்தை இந்திய ராணுவத்தில் பணிபுரிந்துள்ளார். மேலும் இவரின் தாயார் உணவியல் நிபுணராவார்.  1992 ஆம் ஆண்டில் அவரின் தந்தை சொந்தமாக, சுகாதார சங்க நிறுவனத்தை தொடங்கிய போது, ராதிகாவின் தொழில்முனைவு முயற்சியும் தொடங்கியுள்ளது, 1997 ஆம் ஆண்டில், சண்டிகரில் முதன்முதலாக தனது சொந்த விளம்பர நிறுவனத்தை நிறுவியுள்ளார்.

## கல்வி
செயின்ட் லூயிஸில் உள்ள வாஷிங்டன் பல்கலைக்கழகத்தில் முதுநிலை வணிக மேலாண்மை பட்டம் பெற்றுள்ள ராதிகா, விளம்பரம் மற்றும் பொது உறவுகளில் முதுகலைப் பட்டமும் பெற்றுள்ளார். ஸ்டான்போர்ட் பல்கலைக்கழகத்தில் நிர்வாகிகளுக்கான பாடத்தையும் முடித்துள்ளார்.

## தொழில்
ராதிகா, சியாட்டிலில் உள்ள நார்ட்ஸ்ட்ரோம் நிறுவனத்தில் சந்தைப்படுத்தல் பிரிவிலும், கோல்ட்மேன் சாச்ஸில் நிறுவனத்தில்  மூலோபாய திட்டமிடல் பிரிவிலும் பணியாற்றியுள்ளார்.  மின் வணிகம், வாழ்க்கை முறை, ஆடை வடிவமைப்பு மற்றும் சில்லறை விற்பனை போன்ற பல்வேறு துறைகளில் அமெரிக்காவில் சுமார்  பதினான்கு ஆண்டுகள் வணிக அனுபவம் பெற்றுள்ளார்.

## விருதுகள் மற்றும் அங்கீகாரம்

* அவுட்லுக் வணிக விருதுகள் - 2016 ஆம் ஆண்டில் மதிப்புள்ள அவுட்லுக் வணிகப் பெண்மணி 
* தொழில்முனைவோர் இந்தியா விருதுகள் - 2016 ஆம் ஆண்டின் சிறந்த பெண் தொழில்முனைவோர் 
* CMO ஆசிய விருதுகள் - 2016 இல் ஆண்டின் சிறந்த பெண் தொழில்முனைவோர்
* CEO இந்தியா விருதுகள் - 2016 இல் ஆண்டின் CEO விருது
* அசோசெம் இன் ஆண்டின் சிறந்த தொழில்முனைவோர் விருது - 2017 

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:இந்தியப் பெண்கள்
பகுப்பு:இந்தியப் பெண் தொழிலதிபர்கள்
பகுப்பு:இந்தியப் பெண் தொழில்முனைவோர்
வனிதா நாராயணன்

**வனிதா நாராயணன்,** இந்தியாவின் தமிழ்நாட்டைச் சேர்ந்த வணிக நிர்வாகியும், பல்வேறு நிறுவனங்களில் தலைமை பொறுப்பேற்று நடத்தியுள்ள, நிர்வாக இயக்குநருமாவார்.  2017 மற்றும் 2018 ஆண்டுகளில் ஐபிஎம் இந்தியா நிறுவனத்தின் தலைவராக இருந்துள்ளார். அதற்கு முன்னதாக, ஐபிஎம் இந்தியாவின் நிர்வாக இயக்குநராகவும், அந்நிறுவனத்தின் இந்தியா மற்றும் தெற்காசியாவிற்கான பிராந்திய பொது மேலாளராகவும் பணியாற்றியுள்ளார்.

வனிதா, 1987 ஆம் ஆண்டில் அமெரிக்காவில் உள்ள ஐபிஎம் நிறுவனத்தில் பணியில் சேர்ந்துள்ளார்.  ஐபிஎம்மின் வளர்ச்சி மற்றும் உருமாற்றக் குழுவில் உறுப்பினராகப் பணியாற்றியுள்ளார் அந்நிறுவனத்தின் பல்வேறு கிளைகளில் பணிபுரிந்துள்ளார், மேலும் ஐபிஎம் தொழிற்பள்ளியிலும் சேர்ந்து, பல்வேறு தலைமைத்துவ மேம்பாடு மற்றும் பன்முகத்தன்மை முன்முயற்சிகளுக்கு தலைமை தாங்கியுள்ளார். பெண்களின் தலைமைத்துவ வழி திட்டத்தை உருவாக்குவதற்கான நிர்வாகத்தின் பொறுப்பாளராகவும் இருந்துள்ளார்.

* 2015 - 2016  ஆண்டுகளில், அமெரிக்க வர்த்தக சபையின் இந்திய பிரிவிற்கு தலைவர் 
* நாஸ்காம் கூட்டமைப்பின் நிர்வாகக் குழு உறுப்பினர்
* தேசிய தொழில்நுட்பக் கழகம் கர்நாடகம் (என்.ஐ.டி.கே)யின்  தலைவர் 
* இந்திய தொழில் கூட்டமைப்பின் உறுப்பினர்

என்பது போன்ற பல்வேறு பதவிகளிலும் வனிதா சிறப்பாக செயல்பட்டுள்ளார்.

## விருதுகள் மற்றும் அங்கீகாரம்
2017 ஆம் ஆண்டில் *பார்ச்சூன் இந்தியா* மற்றும் *பிசினஸ் டுடே* ஆகிய பத்திரிகைகளால் 'மிகவும் சக்திவாய்ந்த பெண்களில்' ஒருவராக வனிதா  குறிப்பிடப்பட்டுள்ளார். சிஎக்ஸ்ஓ டுடே, 2016 ஆம் ஆண்டில் உலகளாவிய இந்திய சூப்பர் பெண்கள் பன்னிருவரில் ஒருவராக வனிதா, குறிப்பிடப்பட்டுள்ளார்.

## கல்வி
வனிதா, சென்னைப் பல்கலைக்கழகத்தில் வணிக நிர்வாகம் மற்றும் விற்பனையில் முதுகலை வணிக மேலாண்மை பட்டம் பெற்றுள்ளார். தவிர, அவர் சென்னை ஸ்டெல்லா மேரிஸ் கல்லூரியில் தாராளவாதக் கலைகளில் இளங்கலைப் பட்டமும் பெற்றவராவார்.

## தனிப்பட்ட வாழ்க்கை
நாராயணன் அமெரிக்காவில் வசித்து வருகிறார். இவருக்கு திருமணமாகி ஒரு மகள் மற்றும் பேரக்குழந்தை உள்ளது.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
சலோனி மல்கோத்ரா

**சலோனி மல்கோத்ரா,**  இந்தியாவின் மஹாராஷ்டிரா மாநிலத்தைச் சேர்ந்த பெண் தொழில் முனைவோரும், வணிக நிர்வாகியுமாவார். தமிழ்நாடு மற்றும் கர்நாடகாவின் கிராமப்புறங்களில் வணிக செயல்முறை புற ஒப்படைப்பு மூலம் அலுவலகம் மற்றும் ஆதரவு சேவைகளை வழங்கும் *தேசிக்ரூ* என்ற  பிபிஓ நிறுவனத்தின் நிறுவனர் மற்றும் தலைமை நிர்வாக அதிகாரியான இவர், இம்மாநிலங்களின் கிராமப்புற பகுதிகளில் இதை நிறுவி, சிறிய கிராமங்களில் இருந்து அனுபவமற்ற மற்றும் பயிற்சியற்றவர்களை வேலைக்கு அமர்த்தி, அவர்களின் வாழ்வாதாரத்தை உயர்த்தும் சேவை பணிக்காக வணிக உலகில் பரவலாகப் பாராட்டப்பட்டுளார்.

## தொழில்
சலோனி, மகாராஷ்டிரா மாநிலத்தில் உள்ள புனே பல்கலைக்கழகத்தில் பொறியியல் பட்டதாரிப் படிப்பை முடித்துள்ளார். டெல்லியில் உள்ள *வெப் சட்னி* என்ற ஊடாடும் ஊடக தொடக்க நிறுவனத்தின் மூலம்  தனது தொழில் வாழ்க்கையைத் தொடங்கியுள்ளார்.   ஐஐடி மெட்ராஸின் தொலைத்தொடர்பு மற்றும் கணினி வலையமைப்பு குழு (TeNet குழு)மத்தின் பேராசிரியர் அசோக் ஜுன்ஜுன்வாலாவின் வழிகாட்டுதலின்படி, தகவல் தொழிநுட்ப நிறுவனத்தை ஆரம்பித்துள்ளார்.

இவரது நிறுவனமான ***தேசிக்ரூவின்*** இந்த புதுமையான அணுகுமுறைக்காக தொழித்துறையினரால் பரவலான பாராட்டுகளைப் பெற்றுள்ளது  தமிழ்நாடு, கர்நாடகா மற்றும் குஜராத்தில் தேசிக்ரூ கிராமப்புற விநியோக மையங்களைக் கொண்டுள்ளது, தற்போது, இங்குள்ள கிராமங்களைச் சேர்ந்த தொள்ளாயிரத்திற்கும் மேற்பட்ட நபர்கள் இந்நிறுவனத்தில் பணியாற்றுகின்றனர். சலோனி, தற்போது தேசிக்ரூவின் இயக்குநர்கள் குழுவில் உறுப்பினராக பணிபுரிந்து வருகிறார்.

## விருதுகள்

* 2011 இல் டை ஸ்ட்ரீ சக்தி விருது
* பரிந்துரைக்கப்பட்டது : பிசினஸ் வீக்கின் ஆசியாவின் இளைய தொழில்முனைவோர்
* பரிந்துரைக்கப்பட்டது : MTV யூத் ஐகான் 2008
* பரிந்துரைக்கப்பட்டது : E&Y 2008 ஆம் ஆண்டின் தொழில்முனைவோர்
* இந்திய குடியரசுத் தலைவர் முன்னிலையில் CII மூலம் கொடுக்கப்பட்டுள்ளது.

## மேற்கோள்கள்

பகுப்பு:Articles with hCards
பகுப்பு:பஞ்சாப் நபர்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வாழும் மக்கள்
பகுப்பு:இந்தியப் பெண்கள்
லலிதா டி. குப்தே

31 அக்டோபர் 2006 வரை ஐசிஐசிஐ வங்கியின் (இந்தியாவின் இரண்டாவது பெரிய வணிக வங்கி) இணை நிர்வாக இயக்குநராக பணியாற்றியுள்ள, **லலிதா டி.குப்தே**, இந்தியாவின் வங்கி மற்றும் நிதிச் சேவைத் துறையில் முக்கியமான ஆளுமையாக இருந்துள்ளார். ஐரோப்பிய வணிக நிர்வாக கல்வி நிறுவனத்தின் முன்னாள் மாணவரான இவர், "சர்வதேச வணிகத்தில் ஐம்பது சக்திவாய்ந்த பெண்களில் ஒருவராக" பார்ச்சூன் பத்திரிகையால் பட்டியலிட்டுள்ளார். தற்போது ஐசிஐசிஐ வென்ச்சர் வாரியத்தின் தலைவராகவும், நோக்கியா கார்ப்பரேஷனின் இயக்குநர்க் குழுவின் உறுப்பினராகவும் இருந்து வருகிறார். 22 ஜூன் 2010 அன்று லலிதா, அல்ஸ்டாம் நிறுவனத்தின் இயக்குநர்கள் குழுவின் உறுப்பினராகவும்  நியமிக்கப்பட்டுள்ளார்.

## தொழில் வாழ்க்கை
1971 ஆம் ஆண்டில், மும்பையை தளமாகக் கொண்ட, ஜம்னாலால் பஜாஜ் மேலாண்மை ஆய்வுகள் கல்வி நிறுவனத்திலிருந்து நேரடியாக திட்ட மதிப்பீட்டுத் துறையில் பயிற்சியாளராக  ஐசிஐசிஐ நிறுவனத்தில் (பின்னர் இது ஐசிஐசிஐ வங்கியுடன் இணைக்கப்பட்டது) பணியமர்த்தப்பட்ட லலிதா, தனது தொழில் வாழ்க்கையை இங்கிருந்து தொடங்கி, அதே வங்கியின் வெவ்வேறு கிளைகள் மற்றும் துறைகளில் பணியாற்றியுள்ளார், நியூயார்க் பங்குச் சந்தையில் (NYSE) ஐசிஐசிஐ நிறுவனப் பங்குகளை பட்டியலிடுவதில் முக்கியப் பங்கு வகித்துள்ளார். இதன்மூலம் அந்நிறுவனம், நியூயார்க் பங்குச் சந்தையில் பட்டியலிடப்பட்ட முதல் இந்திய நிறுவனம் மற்றும் இரண்டாவது ஆசிய வங்கி என்ற பெருமையைக் கைப்பற்றியுள்ளது. 2001 ஆம் ஆண்டில் லலிதா, ஐசிஐசிஐ வங்கியின் இணை நிர்வாக இயக்குநராக நியமிக்கப்பட்டதோடு வங்கியின் வளர்ந்து வரும் சர்வதேச செயல்பாடுகளுக்கு பொறுப்பாளராகவும் நியமிக்கப்பட்டிருந்தார். மே 2007 இல் லலிதா, பின்லாந்தைச் சேர்ந்த தொலைபேசி நிறுவனமான நோக்கியாவின் இயக்குநர் குழுவில் இடம் பெற்றுள்ளார்.

## பங்களிப்புகள்
அவரது பங்களிப்புகள் நிதி மற்றும் வணிக மேலாண்மையில் இந்திய அளவில் பரவலாக அங்கீகரிக்கப்பட்டுள்ளன, மேலும் அவருக்கு வழங்கப்பட்ட விருதுகளில் பின்வருவன அடங்கும்:

* இந்திய வணிகர் சங்கத்தின் பெண்கள் பிரிவின் வங்கி நிதி மற்றும் வங்கிக்கான இருபத்தியோராம்  நூற்றாண்டு விருது (1997) 
* பெண்கள் பட்டதாரிகள் சங்கத்தின் பெண் சாதனையாளர் விருது (2001).
* சர்வதேச பெண்கள் சங்கம் வழங்கிய ஆண்டின் சிறந்த பெண்கள் விருது (2002).

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வாழும் மக்கள்
பகுப்பு:இந்திய வங்கியாளர்கள்
பகுப்பு:இந்தியப் பெண் வங்கியாளர்கள்
பகுப்பு:இந்தியப் பெண் தலைமை நிர்வாக அலுவலர்கள்
கலந்துலா அருவி

**கலந்துலா அருவி** (*Kalandula Falls*) அங்கோலா நாட்டின் மலஞ்சே மாகாணத்திலுள்ள கலந்துலா நகராட்சியில் அமைந்துள்ளது. முன்னதாக இந்த அருவி தியூக்கு டி பிராகானா அருவி என்ற பெயரால் அழைக்கப்பட்டு வந்தது. உலுகாலா ஆற்றின் மேல் இந்நீர்வீழ்ச்சி 105 மீட்டர் (344 அடி) உயரமும் 400 மீட்டர் (1,300 அடி) அகலமும் கொண்டு வீழ்கிறது. லுவாண்டாவிலிருந்து 360 கி.மீ. தொலைவில் இருக்கும் கலந்துலா அருவி ஆப்பிரிக்காவின் மிகப்பெரிய நீர்வீழ்ச்சிகளில் ஒன்றாகும்.

## மேற்கோள்கள்

## புற இணைப்புகள்

பகுப்பு:அங்கோலா
இந்திய வரலாற்றுப் பேராயம்

**இந்திய வரலாற்றுப் பேராயம்** (*Indian History Congress*)  என்பது மிகப்பெரிய இந்திய தொழில்முறை, கல்வியியில் வரலாற்றாசிரியர்களின் அமைப்பாகும். இதில்  35,000 உறுப்பினர்கள் உள்ளனர். இந்த அமைப்பானது 1935 இல் நிறுவப்பட்டது.   இந்த அமைப்பில் புதியதாக ஒருவர் உறுப்பினராக வேண்டுமானால்  புதிய விண்ணப்பதாரரின் பெயரை, ஏற்கனவே உள்ள சாதாரண அல்லது ஆயுள் கால உறுப்பினர்களால் முன்மொழியப்பட்டு உறுதிப்படுத்தப்பட வேண்டியது அவசிம். 

## வரலாறு
பிரித்தானியர் ஆட்சியின் போது பூனா வரலாற்றாசிரியர்களால் அகில இந்திய தேசிய வரலாற்றாசிரியர்கள் பேராயம் நிறுவுவப்பட்டது. இதன் முதல் அமர்வு பூனாவில் உள்ள பாரத் இதிகாஸ் சன்சோதக் மண்டலில் 1935 இல் கூடியது. வரலாற்றாசிரியர்களான டத்தோ வாமன் போட்டார், சுரேந்திர நாத் சென் (பின்னர் இந்தியாவின் தேசிய ஆவணக் காப்பகத்தின் முதல் இயக்குநரானார்),  சர் ஷஃபாத் அகமது கான் ஆகியோர் முதல் அமர்வில் கலந்து கொண்டனர். 

வரலாற்றாசிரியர்களான முகமது அபீப், சுசோபன் சர்க்கார், சையித் நூருல் அசன், ராம் சரண் சர்மா, ராதா கிருஷ்ண சவுத்ரி, சத்தீஷ் சந்திரா, பிபன் சந்திரா, ரூமிலா தாப்பர், அர. சம்பகலட்சுமி, இர்பன் அபீப், அதர் அலி, பருண் டே, இக்திதார் ஆலம் கான், பி. என். முகர்ஜி, கே. என்.  பணிக்கர், பிரஜாதுலால் சட்டோபாதயாய், திவிஜேந்திர நாராயண் ஜா, சுமித் சர்க்கார், சப்யசாச்சி பட்டாச்சார்யா, பிரீதம் சைனி  ஆகியோர் இந்திய இந்திய வரலாற்றுப் பேராயத்துடன் நீண்ட காலம் தொடர்பு கொண்டவர்களாக உள்ளனர். 

## விருதுகள்
**எச். கே. பர்புஜாரி விருது**

* 1985: சுமித் சர்க்கார் 
* 1987: எம். அதர் அலி 
* 1989: ஆர். எஸ். சர்மா 
* 1991: எஸ். ஷெட்டர் 
* 1993: விருது வழங்கப்படவில்லை 
* 2017: சப்யசாசி பட்டாச்சார்யா

**விஸ்வநாத் காசிநாத் ராஜ்வாடே விருது (இந்திய வரலாற்றில் பங்களிப்புக்காக வாழ்நாள் சாதனை)**

* 2002: ஆர். எஸ். சர்மா 
**

## குறிப்புகள்

## வெளி இணைப்புகள்

* 
பகுப்பு:இந்திய வரலாற்றுவரைவியல்
சுமதி சீனிவாஸ்

**சுமதி சீனிவாஸ்**, இந்தியாவின் தமிழ்நாட்டைச் சேர்ந்த சமூக தொழில்முனைவோரும், பத்திரிகை ஆசிரியரும்,  தன்னம்பிக்கை பேச்சாளருமாவார். நிகழ்வு மேலாண்மையின் பல பிரிவுகளைக் கொண்ட ஊடக நிறுவனமான *தி ட்விலைட் குழுமத்தின்*  தலைமை நிர்வாக அலுவலகரும் நிறுவன தலைவருமாக பணியாற்றி வருகிறார். சுமதி, *சோல்மேட்ஸ் அறக்கட்டளை* என்ற அரசு சாரா அமைப்பின் நிர்வாக அறங்காவலராகவும் இருந்து வருகிறார். *திருமதி . ஹோம் மேக்கர்* என்ற பெண்களுக்கான தொலைக்காட்சி நிகழ்ச்சி தயாரிப்பாளராகவும், *உயரடுக்கு பெண்கள் சங்கம்* எனப்படும் வணிக வலையமைப்பு மன்றத்தின் நிறுவனராகவும், *நாம்* மற்றும் *கிளப் எலைட்* போன்ற பத்திரிகை இதழ்களின் பொறுப்பாசிரியராகவும் பல்வேறு தொழில் முகங்களை கொண்ட ஆளுமையாவர்.

## சமூக ஈடுபாடு
சுமதி சீனிவாஸ்,  2013 ஆம் ஆண்டில் நிறுவப்பட்ட *சோல்மேட்ஸ் அறக்கட்டளை* என்ற அரசு சாரா அமைப்பின்  நிர்வாக அறங்காவலராக இருந்து வருகிறார்.  இந்த தன்னார்வ தொண்டு நிறுவனம் "பெண்களின் மேம்பாடு மற்றும் பின்தங்கிய குழந்தைகளின் கல்வியை மேம்படுத்தும் நோக்கத்திற்காக" செயல்படுகிறது. சுமதி, தொண்டு சமூக சேவை, மற்றும்  மனித குலத்திற்கு சேவை செய்யும் பணியில் ஆழ்ந்த ஈடுபாடு கொண்டபெண் என்பதால் பிறருக்கு கற்றுக்கொடுப்பதில் ஆர்வமுடன் காணப்பட்டுள்ளார். சோல்மேட்ஸ் அறக்கட்டளையில் அவரது முக்கிய மேற்கோள் **"உங்கள் ஆன்மாக்களுக்கு கடன் கொடுங்கள்"** என்பதாகும்: " **நாம் அனைவரும் பெரிய விஷயங்களைச் செய்ய முடியாது.** **ஆனால் நாம் சிறிய விஷயங்களை மிகுந்த அன்புடன் செய்ய முடியும்**  என்ற கொள்கையைக் கொண்டுள்ள இவர், சமூக செயல்பாடுகளில் மிகுந்த ஈடுபாடு கொண்டுள்ளார்.

## '''நாம்'' ' இதழ்
***நாம்*** என்ற இந்த பெண்களுக்கான பிரத்தியேக இதழ்   பதினைந்து ஆண்டுகளாக பிரசுரிக்கப்பட்டு வரும் ஒரு இந்திய ஆங்கில இதழாகும, இது ஃபேஷன், சினிமா, உறவுகள் மற்றும் சமூகத்தில் முத்திரை பதித்த சாதனையாளர்கள் உள்ளிட்ட பல்வேறு தலைப்புகளை உள்ளடக்கியதாக உருவாகி வெளியிடப்பட்டு வருகிறது.**

## விருதுகள்

* தமிழக அரசின் சிறந்த பெண் தொழிலதிபர் விருது
* சாதனை பெண்கள் விருது
* அன்னை தெரசா சிறப்பு விருது
* ரோட்டரி இன்டர்நேஷனல் மாவட்டம் 3230 மூலம் பெண் சாதனையாளர் 2014
* தாகூர் பொறியியல் பெண் சாதனையாளர் விருது
* மழைத்துளிகள் சாதனை பெண் 
* பெண்நலம் விருது
* மகிளா ஜோதி விருது
* ஆண்டின் தமிழ் வணிகப் பெண்கள் (யுகே) 
* பெண் வெற்றிக்கு பின்
* நேச்சுரல்ஸ் அசாதாரண பெண் விருது
* பெண் தொழில்முனைவோர் நல சங்கத்தின் சிறந்த பெண் தொழில்முனைவோர் விருது

## மேற்கோள்கள்


பகுப்பு:Articles with hCards
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:இந்தியப் பதிப்பாளர்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:வாழும் மக்கள்
கம்பளம் (இனக் குழுமம்)

**கம்பளம்** (*Kambalam*) என்பது தெலுங்கு, கன்னடம் மொழி பேசும் ஒன்பது வகை சாதியினர் குறிக்கப் பயன்படும் ஒர் பொது பட்டமாகும். இவர்கள் விஜயநகர ஆட்சிக் காலத்தில் தமிழகம் வந்து குடியேறினர்.

எட்கர் தர்ஸ்டன் தன்னுடைய "தென்னிந்தியாவின் சாதிகளும் பழங்குடிகளும்" என்னும் நூலில் ஒன்பது கம்பள சாதி பெயர் பட்டியலை குறிப்பிட்டுள்ளார். அவை பின்வருவன காப்பிலியன், அனுப்பன், தொட்டியன், குருபா, கும்மார, பரிவாரம், உருமிக்காரன், மங்களா மற்றும் சக்கிலியன், மற்றொரு பதிப்புபடி ஒன்பது சமூகங்கள்: காப்பிலியன், அனுப்பன், தொட்டியன், 
கொல்ல தொட்டியன், குருபா, கும்மாரா, மேடரா, ஒட்டர் மற்றும் சக்கிலியன்

இவர்கள் தவிர கம்பள சாதி அறியப்படும் சமூகங்கள் கம்மவார் நாயுடு, ரெட்டியார், தெலுங்கு  யாதவர், முத்தரைய நாயுடு, போயர் மற்றும் பகடை

## மேற்கோள்கள்

பகுப்பு:தெலுங்குச் சமூகங்கள்
பகுப்பு:கன்னடச் சமூகங்கள்
நிருபத்தேந்திரதேவி

**நிருபத்தேந்திரதேவி** அல்லது **நிர்பேந்திரதேவி** (ஆங்கிலம்: *Nrpendradevi* அல்லது *Nrpendradevi of Shambhupura*; கெமர்: ន្ឫបតីន្ទ្រទេវីទី២; IAST: *Nṛpatendradevī*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) ஒரு பகுதியான சம்புபுரத்தின் மகாராணி ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.

ஈசானபுரம் எனும் நிலப்பகுதி சம்புபுரம் (*Sambhupura*) என்றும் அழைக்கப்பட்டது. சம்புபுரம் எனும் பெயர்தான் ஈசானபுரம் என மாற்றம் அடைந்தது. **சம்புபுரம்** எனும் சொல்லுக்குப் பதிலாக **ஈசானபுரம்** எனும் பெயரைப் பயன்படுத்துகின்றனர்.

நிருபத்தேந்திரதேவியின் தந்தையார் பெயர் புஷ்கரசன் (*King Pushkaraksha*); இந்திரலோகன் (*Indraloka*) எனும் மற்றொரு பெயரும் அவருக்கு உள்ளது. தாயாரின் பெயர் இராணி இந்திராணி (*Queen Indrani of Sambhupura*).

## பொது

இராணி இந்திராணிக்கு சம்புவர்மன் (*Sambhuvarman*) எனும் (உருத்திரவர்மன்) என்ற ஒரு மகனும், நிருபத்தேந்திரதேவி (*Nipatendradevi*) என்ற ஒரு மகளும் இருந்தனர். இந்திராணியின் மகன் உருத்திரவர்மன்;  சென்லாவின் இளவரசியும், தன் தந்தையின் சகோதரியான முதலாம் நரேந்திரதேவியின் (*Narendradevi I*) மகளுமான இரண்டாம் நரேந்திரதேவியை (*Narendradevi* (II) மணந்தான்.

நிருபத்தேந்திரதேவியின் தந்தை அநேகமாக இராணி செயதேவியின் (*Queen Jayadevi*) மகனாக இருக்கலாம்; மற்றும் திருமணத்திற்குப் பிறகு நிருபத்தேந்திரதேவியின் தாயார் இராணி இந்திராணியுடன் இணை ஆட்சியாளராக இருந்து இருக்கலாம் என்று அறியப்படுகிறது.

### சென்லா இளவரசி நரேந்திரதேவி

இராணி நிருபத்தேந்திரதேவி தன் சகோதரன் இளவரசர் சம்புவர்மனுக்கு (உருத்திரவர்மன்) பதிலாகத் தன் தாயாரிடம் இருந்து அரியணையைப் பெற்றார்; உருத்திரவர்மன் தன் உறவினரான சென்லாவின் இளவரசி நரேந்திரதேவியை (*Princess Narendradevi of Chenla*) மணந்தார். உருத்திரவர்மன்; பூனான் இராச்சியத்தின் (*Kingdom of Funan*) கடைசி அரசரும் ஆவார்.

இராணி நிர்பேந்திரதேவி தன் உறவினரான சென்லாவின் இளவரசர் இராசேந்திர வர்மன் (*Rajendravarman of Chenla*) என்பவரை மணந்தார்; இவருக்குப் பின்னர், இவரின் மகள் இளவரசி செயந்திரபா (*Queen Jayendrabha*) ஈசானபுரத்தின் அரியணைக்கு வாரிசானார்.

## சான்றுகள்

## மேலும் படிக்க

* Coedes, G. (1962). "The Making of South-east Asia." London: Cox & Wyman Ltd.
* Higham, Charles. The Civilization of Angkor (англ.). — University of California Press, 2004. — P. 192.
* Jacobsen, Trudy. Lost Goddesses: The Denial of Female Power in Cambodian History (англ.). — NIAS Press, 2008. — P. 358. — (Gendering Asia). — ISBN 978-87-7694-001-0.

## வெளி இணைப்புகள்
* Cambodian rulers

பகுப்பு:சென்லா
பகுப்பு:கம்போடியப் பெண்கள்
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
தீப் சிங் சித்து

**சந்தீப் சிங் சித்து** (**Sandeep Singh Sidhu**) (2 ஏப்ரல் 1984 – 15 பிப்ரவரி 2022) **தீப் சித்து** என்று பரவலாக அறியப்பட்ட இவர் சீக்கிய சமூக செயற்பாட்டாளரும், வழக்கறிஞரும் ஆவார். இவர் பஞ்சாபி மொழித் திரைப்படங்களில் நடித்தவர்.

2019ல் பஞ்சாப் அரசியலில் நுழைந்த சித்து, முதலில் பாரதிய ஜனதா கட்சிக்கு ஆதரவளித்தார். பின்னர் 2020-2021ல் இந்திய விவசாயிகள் போராட்டத்திற்கு ஆதரவு அளித்தார். இவர் சாலை விபத்தில் இறப்பதற்கு சில மாதங்களுக்கு முன்னர் சீக்கிய சமூக மற்றும் அரசியல் அமைப்பான *[[வாரிஸ் பஞ்சாப் தே|பஞ்சாபின் வாரிசுகள் இயக்கம்]]* என்ற இயக்கத்தைத் துவக்கினார்.

## இளமை வாழ்க்கை
தீப் சிங் சித்து 2 ஏப்ரல் 1984 அன்று  பஞ்சாபில் சீக்கிய குடும்பத்தில் பிறந்தவர்.  இவரின் தந்தை ஒரு வழக்கறிஞர் மற்றும் இவரது நான்காவது அகவையில் தனது தாயைப் பறிகொடுத்தவர். தீப் சிங் சித்துவின் இரண்டு சகோதரர்கள் சுர்ஜித் மற்றும் மன்தீப் சிங் ஆவார். சித்து பாட்டியாலாவில் உள்ள பஞ்சாப் பல்கலைக்கழகத்தில் இளநிலைப் பட்டம் பெற்றவர். தீப் சிங் சித்து பஞ்சாபிய மொழித் திரைப்படங்களில் நடித்தார்.

## தொழில்
திரைப்பட நடிகராக வருவதற்கு முன்னர் தீப் சிங் சித்து மும்பையில் வழக்கறிஞர் தொழில் செய்து வந்தார்.
## அரசியல்
தீப் சிங் சித்து 2019 நாடாளுமன்றத் தேர்தலில் தனது நண்பரான சன்னி தியோல் எனும் திரைப்பட நடிகருக்காக தேர்தல் பிரச்சாரத்தில் ஈடுபட்டார். கோவிட்-19 பெருந்தொற்று காலத்தில் தீப் சிங் சித்து, அஜ்மீர் சிங் எழுதிய பஞ்சாப் மற்றும் சீக்கிய வரலாறு மற்றும் காலிஸ்தான் இயக்க நூல்களை படித்தார். 2020-2021ல் இந்திய விவசாயிகள் போராட்டத்திற்கு ஆதரவு அளித்தார்.

2021 தில்லி குடியரசு நாள் அணி வகுப்பின் போது, விவசாயிகளில் ஒரு பிரிவினர் தீப் சிங் சித்து தலைமையில் பேராணியாக தில்லி செங்கோட்டைக்குச் சென்று, அங்கு கம்பத்தில் பறந்து கொண்டிருந்த இந்திய தேசியக் கொடியை அகற்றி விட்டு, சீக்கியக் கொடி ஏற்றப்பட்டது. தில்லி செங்கோட்டை கலவரத்திற்கு காரணமானவர் என தீப் சிங் சித்து மற்றும் சாதனா மீது வழக்கு பதியப்பட்டு கைது செய்யப்பட்டனர்.. 16 ஏப்ரல் 2021 அன்று சித்து பிணையில் விடுதலை செய்யப்பட்டார்.

### பஞ்சாபின் வாரிசுகள் இயக்கம்
செப்டம்பர் 2021ல் இந்திய அரசிடமிருந்து வேளாண் குடிமக்களின் உரிமைகளுக்காக, **[[வாரிஸ் பஞ்சாப் தே|பஞ்சாபின் வாரிசுகள்]]** (Waris Punjab De) எனும் அரசியல் இயக்கத்தை நிறுவினார்.

## மரணம்
15 பிப்ரவரி 2022 அன்று தீப் சிங் சித்து தமது 37வது அகவையில் அரியானா மாநிலத்தில் சாலை விபத்தில் காலமானார்.
## இதனையும் காண்க
* அம்ரித்பால் சிங்

## குறிப்புகள்

## மேற்கோள்கள்

பகுப்பு:1984 பிறப்புகள்
பகுப்பு:2022 இறப்புகள்
பகுப்பு:வழக்கறிஞர்கள்
பகுப்பு:திரைப்பட நடிகர்கள்
பகுப்பு:சீக்கியர்கள்
சொரிமுத்து அய்யனார் கோயில்

**சொரிமுத்து ஐயனார் கோயில்** (**Sorimuthu Ayyanar Temple**),  தமிழகத்தின் திருநெல்வேலி மாவட்டம்,  திருக்குறுங்குடி முதல் கடையம் வரை அமைந்த களக்காடு முண்டந்துறை புலிகள் காப்பகத்தில் அமைந்த சொரிமுத்து ஐயனார் கோயில், பாபநாசத்திற்கும், காரையார் நீர்த்தேக்கத்திற்கும் இடையே மேற்கு தொடர்ச்சி மலையில் அமைந்துள்ளது. இங்குள்ள கோயில் ஐயனாருக்கு அர்ப்பணிக்கப்பட்ட கோயில் ஆகும். இக்கோயில் சிங்கம்பட்டி ஜமீனின் வாரிசுகள் நிர்வகித்து வருகின்றனர். ஆடி அமாவாசை பல்லாயிரக்கணக்கான பக்தர்கள் புனித நீராடி இக்கோயில் அய்யனாரை வழிபடுகின்றனர்.

இக்கோயில் பாபநாசத்திலிருந்து 12 கிலோ மீட்டர் தொலைவிலும்; திருநெல்வேலிக்கு 61 கிலோ மீட்டர் தொலைவிலும்; தென்காசிக்கு வடமேற்கே 81.4 கிலோ மீட்டர் தொலைவிலும் உள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள இந்துக் கோயில்கள்
பகுப்பு:ஐயனார் கோயில்கள்
மகரகம

**மகரகம**, இலங்கையின் தலைநகர் கொழும்பின் புறநகர்களில் ஒன்றாகும். இது ஏ-4 நெடுஞ்சாலை வழியே கொழும்பு மத்தியிலிருந்து ஏறத்தாழ 10 கிலோமீட்டர் தொலைவில் அமைந்துள்ளது. இந்நகரம் மகரகம நகரசபையால் நிர்வகிக்கப்படுகிறது. இலங்கைப் போக்குவரத்துச் சபையின் பேருந்து சாலை ஒன்று இங்குள்ளது. இங்கிருந்து பல புறநகர்ப் பகுதிகளுக்கான பேருந்துகள் இயக்கப்படுகின்றன. 

## மகரகம நகரசபைக்குட்பட்ட பிரதேசங்கள்

* மிரிகான
* மடிவல
* தலவத்துகொட
* கொட்டாவ
* பன்னிப்பிட்டிய
* மகரகம்
* கொடிகமுவ

## மக்கட்பரம்பல்
2012 மக்கள்தொகைக் கணக்கெடுப்பின்படி, மகரகம நகரசபைக்குட்பட்ட மக்கள் பரம்பல் பின்வருமாறு அமைந்துள்ளது. 

## மேற்கோள்கள்


பகுப்பு:கொழும்பு மாவட்டத்தில் உள்ள ஊர்களும், நகரங்களும்
வரக்காப்பொலை

**வரக்காப்பொலை** (*Warakapola*, , *வரக்காப்பொல*), இலங்கையின் கேகாலை மாவட்டத்தில் உள்ள ஒரு நகரம் ஆகும்.. இது ஏ-1 நெடுஞ்சாலையில் கொழும்பிலிருந்து  தூரத்திலும் கண்டியிலிருந்து  தூரத்திலும் அமைந்துள்ளது. இது வரக்காப்பொலை பிரதேச செயலர் பிரிவில் அமைந்துள்ளது.

## இங்குள்ள பாடசாலைகள்
*வரக்காப்பொலை பாபுல்ஹசன் மத்திய கல்லூரி 

## மேற்கோள்கள்

பகுப்பு:கேகாலை மாவட்டத்தில் உள்ள ஊர்களும், நகரங்களும்
ஜார்ஜ் விட்டெட்

**ஜார்ஜ் விட்டெட்** (*George Wittet*, 1878-1926) என்பவர் ஒரு இசுகொட்டிய கட்டிடக் கலைஞர் ஆவார். இவர் பெரும்பாலும் பிரித்தானிய இந்தியாவின் பம்பாயில் பணிபுரிந்தார்.

## வாழ்க்கை வரலாறு
thumb|விட்டெட் வடிவமைத்த கராச்சி துறைமுகக் கழக கட்டடம்.
ஜார்ஜ் விட்டெட் 1878 இல் இசுகொட்லாந்தின் பிளேர் அத்தோலில் பிறந்தார். இவர் இசுகொட்லாந்தின் பெர்த்தின் திரு எய்ட்டனிடம் கட்டிடக்கலை பயின்றார். மேலும் இந்தியாவுக்குச் செல்வதற்கு முன்பு  எடின்பரோ,  யார்க் ஆகிய இடங்களில் பணியாற்றினார்.

விட்டெட் 1904 இல் இந்தியாவிற்கு வந்து ஜான் பெக்கின் உதவியாளரானார். பின்னர் மும்பையின் கட்டிடக்கலை ஆலோசகராக இருந்தார். இந்தோ-சராசெனிக் கட்டிடக்கலை பாணியின் பரிணாம வளர்ச்சிக்கும் அதன்பின் அது பிரபலமடைந்ததற்கும் இந்த இருவரும் காரணமாக இருந்தனர்.

மும்பை அரசாங்கத்தின் கட்டிடக் கலை ஆலோசகராக இருந்த விட்டெட், 1917 ஆம் ஆண்டு மே 12 அன்று இந்திய கட்டிடக் கலைஞர் கழகத்தின் முதல் தலைவராக ஒருமனதாக தேர்ந்தெடுக்கப்பட்டார்.

விட்டெட் மும்பையின் மிகவும் பிரபலமான அடையாளங்களாக உள்ள சில கட்டிமானங்களை வடிவமைத்தார். இவை பின்வருமாறு: சத்ரபதி சிவாஜி மகாராஜ் வாஸ்து சங்கராலயம், இந்தியாவின் நுழைவாயில், அறிவியல் நிறுவனம், தோபிதாலாவில் உள்ள சிறிய வழக்குகளுக்கான நீதிமன்றம், வாடியா மகப்பேறு மருத்துவமனை, பாம்பே இல்லம், கிங் எட்வர்ட் நினைவு மருத்துவமனை, கிராண்ட் ஓட்டல், பல்லார்ட் தோட்டத்தில் உள்ள கட்டடங்கள் போன்றவை ஆகும்.

கராச்சியில், கராச்சி துறைமுகப் கழகக் கட்டடத்தை வடிவமைத்தார்.

ஜான் பெக்குடன் இணைந்து கட்டிடக்கலையில் இந்தோ சரசனிக் பாணியை உருவாக்கிப் பிரபலப்படுத்தினார்.

இவர் 1926 இல் மும்பையில் கடுமையான வயிற்றுப்போக்கால் இறந்தார். இவரது உடல்  செவ்ரி கல்லறையில் அடக்கம் செய்யப்பட்டது.

## குறிப்புகள்

பகுப்பு:1926 இறப்புகள்
பகுப்பு:1878 பிறப்புகள்
பகுப்பு:பிரித்தானியக் கட்டிடக் கலைஞர்கள்
பெலகாவி உத்தரா சட்டமன்றத் தொகுதி

**பெலகாவி உத்தரா சட்டமன்றத் தொகுதி** (*Belgaum Uttar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. பெலகாவி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 11 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெளகாவி மாவட்டம்
குலபிரபாவதி

**குலபிரபாவதி** ( *Kulaprabhavati*)  6ஆம் நூற்றாண்டில் பூனானின் அரசியாக இருந்தவர் (இன்றைய கம்போடியா 514 முதல் 517 வரை 

## சுயசரிதை
கம்போடியாவில் புகழ்பெற்ற ராணி சோமாவுக்குப் பிறகு இறுதி அரசியல் அதிகாரத்தின் தன்னாட்சி அதிகாரம் பெற்றவர் என்று குறிப்பிடப்பட்ட முதல் ராணி ஆவார்.

கம்போடிய வரலாற்றில் முதல் வரலாற்று சான்றளிக்கப்பட்ட கெமர் பேரரசின் முன்னோடியான பூனான் இராச்சியத்தின் மன்னர்களில் ஒருவரான செயவர்மன் கௌண்டின்யனை திருமணம் செய்து கொண்டார். குலபிரபாவதி ஒரு கல்வெட்டில் 'பெரிய ராணி என்றும், மன்னன் செயவர்மனின் முக்கிய மனைவி' என்றும் குறிப்பிடப்படுகிறார்.  மேலும் வைணவ சமயத்திற்கு அடித்தளம் அமைத்தவர் என்றும் ஒரு கல்வெட்டில் பதிவு செய்யப்பட்டு உள்ளது.

லியாங்கின் சீனக் கணக்கான *ஹிஸ்டரி ஆஃப் தி லியாங்கில்* 514 இல் பூனானின் மன்னன் செயவர்மன் இறந்ததாகவும், 'ஒரு காமக்கிழத்தியின் மகனான ருத்ரவர்மன், முறையான மனைவியின் மகனான தனது இளைய சகோதரனைக் கொன்று, அரியணை ஏறினான்' என்றும் கூறுகிறது. 

செயவர்மனுக்கு குணவர்மன் என்ற மற்றொரு மகன் இருந்தான் என்பதும், குணவர்மன் மற்றும் குலபிரபாவதியைக் குறிப்பிடும் கல்வெட்டுகள் அனைத்தும் வைணவ சமயம் என்பதால், குணவர்மனின் ராணி குலபிரபாவதி மற்றும் மன்னன் செயவர்மனின் மகன் என்றும், இளைய மகன் அவனது ஒன்றுவிட்ட சகோதரன் விஷ்ணுவை விட சிவனைப் பின்பற்றுபவராக இருந்த ருத்ரவர்மனால் கொல்லப்பட்டான் என்றும் சான்றளிக்கப்படுகிறது. 

### கல்வெட்டு கே. 40

கல்வெட்டு கே. 40; அரியணையில் அமர வேண்டிய தன் சகோதரரான இளவரசர் குணவர்மனை உருத்திரவர்மன் கொன்றார் என்று குறிப்பிட்டுள்ளது.

அத்துடன் தன் மாற்றாந்தாய் இராணி குலபிரபாவதியுடன் அதிகாரப் போராட்டத்தில் ஈடுபட்டு வந்தார் என்றும்; இராணி குலப்பிரபாவதி, உருத்திரவர்மனின் எதிர்ப்பாளர்களால் ஆதரிக்கப்பட்டு வந்தார் என்றும்; குறிப்பிடப்பட்டுள்ளது.

517 ஆம் ஆண்டில், மன்னர் ருத்ரவர்மன் தனது முதல் தூதுவர்களை சீனாவுக்கு அனுப்பினார். மேலும், சீனப் பேரரசரால் பூனான் மன்னராக அங்கீகரிக்கப்பட்டார். மன்னன் செயவர்மனின் மரணம், மன்னன் ருத்ரவர்மனுக்கும் அவனது மாற்றாந்தாய் ராணி குலபிரபாவதிக்கும் இடையே மூன்றாண்டு கால வாரிசுப் போரில் விளைந்ததாகத் தோன்றுகிறது.  ஆனால் சீனர்கள் இதைப் பதிவு செய்திருக்க மாட்டார்கள். ஏனெனில் பெண் மன்னர்கள் என்பது சீனப் பேரரசி வு ஜெடியன் பதவிக்கு வருவதற்கு முன்பு சாத்தியமில்லாத ஒன்றாக இருந்தது.  ஒரு நூற்றாண்டுக்குப் பிறகு பதவிக்கு வரவிருக்கும் ஜெயதேவி வரை கம்போடியாவின் கடைசி பெண் ஆட்சியாளராக இவர் இருந்தார்.

## சான்றுகள்

பகுப்பு:பூனான்
பகுப்பு:சென்லா
பகுப்பு:கம்போடியா
பகுப்பு:கெமர் பேரரசு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய வரலாறு
பகுப்பு:கம்போடிய இந்துக்கள்
கம்போடிய இராசலட்சுமி

**கம்போடிய இராசலட்சுமி** அல்லது **கம்போஜ இராஜலட்சுமி** எனும் **மகாராணி இராசலட்சுமி** (ஆங்கிலம்: *Kambuja Raja Lakshmi* அல்லது *Queen Kambuja Raja Lakshmi*; கெமர்: កំបុជរាចាឡាកស្មី; தாய் மொழி: *กัมพุชราชลักษมี*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) சிரேத்தபுரம் (*Shreshthapura*) எனும் நிலப்பகுதியை ஆட்சி செய்த ஒரு புகழ்பெற்ற இராணி ஆவார்.  

மகாராணி கம்போடிய இராசலட்சுமி, கி.பி. 575 முதல் கி.பி. 580 வரை சென்லா இராச்சியத்தை ஆட்சி செய்தவர். இவரின் ஆட்சிக் காலத்தின் பெருமைகள் கம்போடியாவின் புராணக் கதைகளிலும் சித்தரிக்கப் படுகின்றன. 

## பொது

சென்லா இராச்சியத்தின் மன்னன் சிரேத்தவர்மனின் (*King Sreshthavarman*) மகளான கம்போடிய இராசலட்சுமி ஓர் இளவரசி ஆவார். மன்னன் சிரேத்தவர்மன் சிரேத்தபுரத்தின் (*Shreshthapura*) மன்னனாகவும் அறியப் படுகிறார்.

கம்போடிய இராசலட்சுமி, அவரின் தாயாரின் வழியாக சென்லா அரச வம்சத்தின் பழைமையான வம்சாவளியைச் சேர்ந்தவர். 575-ஆம் ஆண்டில் கம்போடிய இராசலட்சுமி வீர வர்மன் மன்னனுக்குப் பின் ஆட்சிக்கு வந்தவர். 

### முதலாம் பவவர்மன்

கம்போடிய இராசலட்சுமிக்குப் பிறகு அவரின் கணவர் முதலாம் பவவர்மன் (*Bhavavarman I*) அரியணை ஏறினார். இருப்பினும், கம்போடிய இராசலட்சுமியின் ஆட்சிக்கான சமகால சான்றுகள் எதுவும் இதுவரையில் கிடைக்கவில்லை.

## சான்றுகள்

## மேலும் படிக்க
* Walker, George B. Angkor Empire. — Signet Press, 1955. — 132 p.
* Cœdès, George. The Making of South East Asia. — Routledge, 2015. — 304 p.
* Dommen, Arthur J. Laos: Keystone Of Indochina. — Routledge, 2019. — 202 p. — (Westview profiles. Nations of contemporary Asia). — ISBN 978-0-367-01650-0.
* Jacobsen, Trudy. Lost Goddesses: The Denial of Female Power in Cambodian History (англ.). — NIAS Press, 2008. — P. 358. — (Gendering Asia). — ISBN 978-87-7694-001-0.

## வெளி இணைப்புகள்
* Cambodian rulers

பகுப்பு:சென்லா
பகுப்பு:கம்போடிய இந்துக்கள்
பகுப்பு:கம்போடியப் பெண்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
கேத்தரின் ஏ. மெக்கின்னன்

**கேத்தரின் ஆலிஸ் மெக்கின்னன்** ( *Catharine Alice MacKinnon* ) (பிறப்பு அக்டோபர் 7, 1946) ஒரு அமெரிக்க தீவிர பெண்ணிய சட்ட அறிஞரும், ஆர்வலரும், எழுத்தாளரும் ஆவார். இவர் எலிசபெத் ஏ. மிச்சிகன் பல்கலைக்கழக சட்டப் பள்ளியின் நீண்டகாலமாக சட்டப் பேராசிரியராக உள்ளார். அங்கு 1990 முதல் பணிபுரிந்து வருகிறார். மேலும் ஆர்வர்டு சட்டப் பள்ளியில் வருகை தரும் சட்டப் பேராசிரியராகவும் உள்ளார். 2008 முதல் 2012 வரை, சர்வதேச குற்றவியல் நீதிமன்றத்தின் வழக்கறிஞரின் சிறப்பு பாலின ஆலோசகராக இருந்தார்.

சர்வதேச சட்டம், அரசியலமைப்பு சட்டம், அரசியல் மற்றும் சட்டக் கோட்பாடு மற்றும் நீதித்துறை ஆகியவற்றில் நிபுணராக, மெக்கின்னன் பெண்களின் உரிமைகள் மற்றும் பாலியல் பாலியல் துன்புறுத்தல், வன்கலவி, பால்வினைத் தொழில், பாலியல் கடத்தல் மற்றும் பாலுணர்வுக் கிளர்ச்சியம், பாலியல் சுரண்டல் ஆகியவற்றில் கவனம் செலுத்துகிறார். ஆபாசப் படங்கள் பொது உரிமை மீறல் என்றும், கல்வி மற்றும் வேலைவாய்ப்பில் பாலியல் துன்புறுத்தல் பாலினப் பாகுபாட்டை உருவாக்குவதாகவும் வாதிட்டவர்களில் முதன்மையானவர்.

மெக்கின்னன் , பன்னிரெண்டுக்கும் மேற்ப்பட்ட  புத்தகங்களை எழுதியுள்ளார். இதில் *உழைக்கும் பெண்களின் பாலியல் துன்புறுத்தல்* (1979); *பெண்ணியம் மாற்றப்படாதது* (1987), *மாநிலத்தின் பெண்ணியக் கோட்பாடு நோக்கி* (1989); *வார்த்தைகள் மட்டும்* (1993); ஒரு வழக்கு புத்தகம், *பாலின சமத்துவம்* (2001 மற்றும் 2007); *பெண்களின் வாழ்க்கை, ஆண்கள் சட்டங்கள்* (2005); மற்றும் *பட்டாம்பூச்சி அரசியல்* (2017) ஆகியவை அடங்கும்.

## தனிப்பட்ட வாழ்க்கை
1990 களின் முற்பகுதியில், எழுத்தாளரும் விலங்கு உரிமைகள் ஆர்வலருமான ஜெஃப்ரி மாசனுடன் மெக்கின்னன் சேர்ந்து வாழ்ந்தார்.
## சான்றுகள்

## உசாத்துணை
* 
* 
* 
* 
* 

## மேலும் படிக்க
* 
* 

## வெளி இணைப்புகள்

* Catharine A. MacKinnon. Harvard Law School. Retrieved September 4, 2020.
* Catharine A. MacKinnon. University of Michigan. Retrieved September 4, 2020.
* Catharine MacKinnon . Collaboratory for Digital Discourse and Culture at Virginia Tech. Retrieved September 4, 2020. It includes a bibliography of MacKinnon's works.
* "Collection concerning Catharine A. MacKinnon v. Society for Comparative Philosophy, 1985–1986". Schlesinger Library at Radcliffe Institute, Harvard University. 
* Galanes, Philip (March 17, 2018). "Catharine MacKinnon and Gretchen Carlson Have a Few Things to Say". *The New York Times*. Retrieved September 4, 2020.
*  Goodman, Amy (January 26, 1998). "Clinton Scandal: A Feminist Issue?" *[[Democracy Now!]]* 
* "Papers of Catharine A. MacKinnon, 1946–2008 (inclusive), 1975–2005 (bulk): A Finding Aid". Schlesinger Library at Radcliffe Institute, Harvard University. Retrieved September 4, 2020. It includes MacKinnon's works.
* Wattenberg, Ben (July 7, 1995). "A Conversation With Catherine MacKinnon". *[[Think Tank with Ben Wattenberg]]*.

பகுப்பு:வாழும் மக்கள்
பகுப்பு:அமெரிக்க வழக்கறிஞர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:1946 பிறப்புகள்
கர்நாடக சட்டமன்றத் தொகுதிகளின் பட்டியல்

கர்நாடகத்தில் மொத்தம் 224 சட்டமன்றத் தொகுதிகள் உள்ளன. தொகுதிக்கு ஒரு உறுப்பினர் வீதம் மொத்தம் 224 உறுப்பினர்கள் கர்நாடக சட்டமன்றத்திற்கு தேர்ந்தெடுக்கப்படுகின்றனர். ஆட்சி கலைக்கப்படாவிட்டால், தேர்ந்தெடுக்கப்பட்ட உறுப்பினர்களின் பதவிக்காலம் 5 ஆண்டுகள் ஆகும்.

## தற்போதுள்ள தொகுதிகளின் பட்டியல்
இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்கு பிறகான பட்டியல் கீழே கொடுக்கப்பட்டுள்ளது.

## முன்னாள் தொகுதிகளின் பட்டியல்
* அங்கோலா சட்டமன்றத் தொகுதி
* பன்னூரு சட்டமன்றத் தொகுதி
* பெலகாவி சட்டமன்றத் தொகுதி

## மேற்கோள்கள்


பகுப்பு:கர்நாடகா தொடர்புடைய பட்டியல்கள்
பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
ராணி சோமா

**சோமா** ( *Soma* ) பூனான் இராச்சியத்தின் ஆட்சியாளராகவும் கம்போடியாவின் முதல் அரசியாகவும் பரவலாகக் கருதப்பட்டார் (கி. 1 ஆம் நூற்றாண்டு ஆட்சி செய்தார்).  கம்போடியாவின் முதல் பெண் தலைவருமான இவர்  முதலாம் கௌண்டின்யனின்  ("ஹன்டியன்" அல்லது "பிரே தோங்" என்றும் அழைக்கப்படுகிறார்) மனைவியுமாவார். இவர் **சோமா** (இந்தியா), லியூயி ( சீனா), லியூ தீப் (வியட்நாம்), நியாங் நெக் (கெமர்) என அறியப்படுகிறார். 

ராணி சோமா மற்றும் அவரது கணவர் முதலாம் கௌண்டின்யன் கெமர் புராணத்தில் "பிரே தோங் (கௌண்டின்யன்) மற்றும் நியாங் நெக் (சோமா)" என்று அறியப்படுகிறார்கள். காங் தை மற்றும் ஜு யிங் ஆகிய இரண்டு சீனத் தூதர்களின் அறிக்கைகளின்படி, பூனான் மாநிலம் பண்டைய கலிங்கத்தைச் சேர்ந்த கௌண்டின்யன் என்ற இந்திய பிராமண வணிகரால் நிறுவப்பட்டது.  
## புராணக் கதை
புராணங்களின்படி, உள்ளூர் நாகக் குலத்தலைவரின் மகள் சோமா தலைமையிலான கடற்கொள்ளையர்களால் இந்திய வணிகக் கப்பல் தாக்கப்பட்டது. கௌண்டின்யன் தலைமையிலான வணிகர்கள் குழு மீண்டும் போராடி தாக்குதல் நடத்தியவர்களைத் தடுத்தனர். ஆனால் கப்பல் சேதமடைந்தது. மேலும் பழுதுபார்ப்பதற்காகக் கடற்கரைக்கு வந்தது. இந்தியர்கள் இரண்டாவது தாக்குதலைப் பற்றி எச்சரிக்கையாக இருந்தனர். ஆனால் இளவரசி சோமா கௌண்டின்யனின் துணிச்சலால் ஈர்க்கப்பட்டு அவரைப் திருமணம் செய்து கொண்டார். இவர்கள் இணைந்தது அரச வம்சத்தின் அடித்தளத்திற்கு வழிவகுத்தது. இது பூனானின் அரச வம்சமாக மாறியது. இது பல தலைமுறைகளாக இப்பகுதியை ஆட்சி செய்யும் மற்றும் அரச சட்டப்பூர்வமும் ராச்சியத்தில் பெண்கள் அரசாளும் வரிசையும் தொடங்கியது. கெமர் பேரரசின் சகாப்தத்தில் இந்த வரலாற்று மாய சங்கம் அங்கோர் அரசவை விழாக்களில் முக்கிய அங்கமாக இருந்தபோது, ஆயிரம் ஆண்டுகளுக்குப் பிறகு பாம்பு ( நாகம் ) கெமர் உருவப்படத்தின் முக்கியப் பகுதியாக மாறியதற்கான காரணத்தையும் இது விளக்குகிறது .  


## சான்றுகள்

பகுப்பு:பூனான்
பகுப்பு:கம்போடிய இந்துக்கள்
பகுப்பு:சென்லா
பகுப்பு:கம்போடியா
பகுப்பு:கெமர் பேரரசு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய வரலாறு
பகுப்பு:பூனான்
பகுப்பு:கம்போடிய இந்துக்கள்
நித்தம்புவ

**நித்தம்புவ** இலங்கையின் கம்பகா மாவட்டத்தில் உள்ள ஒரு நகரம் ஆகும். இது ஏ-1 நெடுஞ்சாலையில் கொழும்பிலிருந்து ஏறத்தாழ 40 கிலோமீட்டர் தூரத்திலும் கண்டியிலிருந்து ஏறத்தாழ 70 கிலோமீட்டர் தூரத்திலும் அமைந்துள்ளது. இங்கிருந்து வெயாங்கொட-மினுவாங்கொட ஊடாக நீர்கொழும்புக்கான நெடுஞ்சாலை அமைந்துள்ளது.

பகுப்பு:கம்பகா மாவட்டத்தில் உள்ள ஊர்களும் நகரங்களும்
கயாமத் சே கயாமத் தக்

***கயாமத் சே கயாமத் தக்*** (*Qayamat Se Qayamat Tak)*, ***QSQT*** என்ற ஆரம்ப எழுத்து என்றும் அழைக்கப்படுகிறது, இது 1988 ஆம் ஆண்டு வெளியான இந்திய இந்தி மொழி காதல் இசைத் திரைப்படமாகும், இது மன்சூர் கான் இயக்கியது, நசீர் உசைன் எழுதி தயாரித்து, அமீர் கான் முக்கிய வேடங்களில் ஜூஹி சாவ்லாவுடன் நடித்தார். இந்தத் திரைப்படம் 29 ஏப்ரல் 1988 அன்று வெளிவந்து வசூல்ரீதியாக  பெரும் வெற்றியைப் பெற்றது, அமீர்கான் மற்றும் ஜூஹி சாவ்லாவை முன்னணி நட்சத்திரங்களாக மாற்றியது.

படத்தின் கதைக்களம் *லைலா மற்றும் மஜ்னு*, *[[ஈர் ராஞ்சா]]*,  மற்றும் *[[ரோமியோ ஜூலியட்]]* போன்ற உன்னதமான சோகமான காதல் கதைகளில் நவீன கால வடிவத்தை எடுத்துக் கொண்டது.  பாலிவுட்டில் "காதல் இசை வகை திரைபடத்தைப் புதுப்பித்த" இத்திரைப்படம்  பாலிவுட் வரலாற்றில் ஒரு மைல்கல்லாக இருந்ததோடு 1990 களில் பாலிவுட்டில் இசைக்கு முக்கியத்துவமளித்த காதல் படங்களுக்கான ஒரு மாதிரியை அமைத்தது எனலாம்.   மஜ்ரூஹ் சுல்தான்புரி எழுதிய பாடல்களுடன், ஆனந்த்-மிலிந்த் இசையமைத்த படத்தின் ஒலிப்பதிவு சம அளவில் வெற்றி பெற்றது, 1980களில் 8 மில்லியனிற்கும் மேற்பட்ட எண்ணிக்கையில் அதிகம் விற்பனையான பாலிவுட் இசைத்தொகுப்புகளுள் ஒன்றாக ஆனது.மேலும் "பாப்பா கெஹ்தே ஹைன்" இந்த இசைத் தொகுப்பின் மிகவும் பிரபலமான பாடலாகும். இந்த இசையொலிப்பதிவு ஆனந்த்-மிலிந்த், மற்றும் இந்தியாவின் முன்னணி இசைத்தட்டு நிறுவனங்களில் ஒன்றான டி-சீரிஸின் தொழில் வாழ்க்கைக்கு ஒரு திருப்புமுனையாக அமைந்தது.

36 வது தேசிய திரைப்பட விருதுகளில், *கயாமத் சே கயாமத் தக்,* முழுமையான பொழுதுபோக்கினை வழங்கும் சிறந்த பிரபலமான திரைப்படத்திற்கான தேசிய திரைப்பட விருதை வென்றது. 34 வது ஃபிலிம்பேர் விருதுகளில், திரைப்படம் 11 பிரிவுகளில் பரிந்துரைகளைப் பெற்றது. சிறந்த திரைப்படம், சிறந்த இயக்குநர் (மன்சூர்), சிறந்த ஆண் அறிமுகம் (அமீர்) மற்றும் சிறந்த பெண் அறிமுகம் (சாவ்லா) உட்பட முன்னணி 8 விருதுகளை வென்றது. *இண்டியாடைம்ஸ் மூவீஸ்,* "பார்க்க வேண்டிய முதல் 25 பாலிவுட் படங்களில்" இத்திரைப்படத்தை தரவரிசைப்படுத்துகிறது.

## தயாரிப்பு
இத்திரைப்படம் நசீர் உசைனின் மகனான மன்சூர் கான் இயக்குநராக அறிமுகமான முதல் திரைப்படமும் மன்சூரின் மைத்துனரான அமீர் கான் கதாநாயகனாக அறிமுகமான முதல் திரைப்படமுமாகும்.  இத்திரைப்படமானது பெற்றோரின் எதிர்ப்பினால் திருப்பிச்செலுத்தப்படாத காதலை விளக்கும் ஒரு நவீன காதல் திரைப்படமாகும். இத்திரைப்படத்தில் அமீர் கான் ஒரு வசீகரத் தோற்றம் கொண்ட பக்கத்து வீட்டுப் பையனைப் போல் காட்சியளிக்கும் நாயகனாக பாத்திரமாக்கப்பட்டுள்ளார்.  இத்திரைப்படத்தின் கதையானது ஒரு நவீன லைலா-மஜ்னு, *[[ஈர் ராஞ்சா]]* மற்றும் *[[ரோமியோ ஜூலியட்]]* கதையைப் போன்றது எனலாம்.

அமீரை முன்னணி நடிகராக அறிமுகம் செய்ய தனது தந்தை நசீர் விரும்பியதை நினைவு கூர்ந்த மன்சூர், அவரது தொலைக்காட்சித் தொடர் ஒன்றைப் பார்த்த பிறகு மன்சூர் படத்தை இயக்குவார் என்று உறுதியாக நம்பினார். இத்திரைப்படத்திற்கு நஃப்ரத் கே வாரிஸ் என்ற பெயரே முதலில் சூட்டப்பட்டிருந்தது. பின்னர் கயாமத் சே கயாமத் தக் என்று மறு பெயரிடப்பட்டது.

## மேற்கோள்கள்


பகுப்பு:1988 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பிரவீணா சாலமன்

**பிரவீணா சாலமன்** (*Praveena Solomon*), இந்தியாவின் தமிழ்நாட்டைச் சேர்ந்த சமூக சேவகரும், சென்னையின் மிக பழமையானதும் பரபரப்புமான *வேலங்காடு தகன மைதானத்தின்* மேலாளருமாவார்.

சென்னையை மையமாகக் கொண்டு இயங்கி வரும் **இந்திய சமூக நல அமைப்பு** என்ற  தன்னார்வ தொண்டு நிறுவனத்தில் இணைந்து சமூக சேவை செய்து வந்த பிரவீணா, 2014ஆம் ஆண்டிலிருந்து வேலங்காடு சுடுகாட்டின் மேலாளராக இருந்து வருகிறார்

## கல்வி
பிரவீணா, சென்னை பல்கலைக்கழகத்தில் ஆங்கில இலக்கிய பட்டம் பெற்றுள்ள பட்டதாரி ஆவார். மேலும் செவிலியர் படிப்பையும் பயின்றுள்ளார். இந்திய சமூக நல அமைப்பின் செயல்பாடுகளை பற்றி பத்திரிகையில் படித்து, அதன் மூலம் கவரப்பட்டு தொண்டு நிறுவனத்தில் இணைந்து பதினைந்து ஆண்டுகளுக்கும் மேலாக பின்தங்கிய குழந்தைகள் மற்றும் பாலியல் தொழிலாளர்களுக்கு கல்வி கற்பிக்கும் பணியை செய்துவருகிறார்.

## தொழில்
மார்ச் 2014ஆம் ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று  நடத்துவதற்கான ஒப்பந்தத்தை இவர் பணியாற்றும் தொண்டு நிறுவனம் சென்னை மாநகராட்சியிடமிருந்து பெற்றது. இதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார். இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர்.

படிப்படியாக, காவல்துறையினரின் ஆதரவு மற்றும் இவரது சொந்த முயற்சியின் காரணமாக இந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றினார். இதனை கண்டுணர்ந்த பொதுமக்களும் இப்போது இவருக்கு உதவியாகவும் கரிசனையோடும் நடந்து கொண்டுள்ளனர். இவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.

ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருத்தினை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.

இத்தகைய துணிச்சலான செயலுக்காக, இந்தியக் குடியரசுத் தலைவர் மாளிகையில் 2018ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார். இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.

## மேற்கோள்கள்

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:இந்தியப் பெண்கள்
சுசோபன் சர்க்கார்

**சுசோபன் சந்திர சர்க்கார்** (*Susobhan Chandra Sarkar*, 1900-1982) என்பவர் ஒரு இந்திய வரலாற்றாசிரியர்.

## பின்னணியும், கல்வியும்
சுரேஷ் சந்திர சர்காரின் மகனான சுசோபன் சந்திர சர்க்கார், டாக்காவின் பிரம்மோ குடும்பத்தில் பிறந்தார். இவர் டாக்கா கல்லூரிப் பள்ளியில் பயின்றார். கல்கத்தாவில் உள்ள மாநிலக் கல்லூரியில் வரலாறு படித்தார். பின்னர் 1923 முதல் 1925 வரை ஆக்ஸ்போர்டில் உள்ள ஜீசஸ் கல்லூரியில்  உயர் கல்வியைப் பயின்றார். இவரது மகள்களான சிப்ரா சர்க்கார் கல்கத்தா ஜாதவ்பூர் பல்கலைக்கழகத்தில் வரலாற்றுப் பேராசிரியராகவும், சுமித் சர்க்கார் டெல்லி பல்கலைக்கழகத்தில் வரலாற்றுப் பேராசிரியராகவும் இருந்தனர்.

## தொழில்
இந்தியா திரும்பிய இவர் தாக்க பல்கலைக்கழகத்தில் வரலாற்று விரிவுரையாளராக பணியில் இணைந்தார். பின்னர் 1927 இல் கல்கத்தா பல்கலைக்கழகத்தில் வரலாற்று உயர்நிலை விரிவுரையாளராக நியமிக்கப்பட்டார்.  1920 களில்  விஸ்வபாரதி, சாந்திநிகேதனின்  நிறுவனரான ரவீந்திரநாத் தாகூரின்  மேற்பார்வையின் கீழ் அதன் நிர்வாகத்தில் ஈடுபட்டார். 1932 இல், கல்கத்தாவில் உள்ள மாநிலக் கல்லூரியில் வரலாற்றுப் பேராசிரியராக நியமிக்கப்பட்டார். அறிவியல் மற்றும் கலைப் பிரிவுகளில் இருந்து தலைமுறை தலைமுறையாக மாணவர்களை ஊக்கப்படுத்திய கல்லூரியின் நீண்டகாலப் பேராசிரியராக இவர் நினைவுகூரப்படுகிறார்.

இவர் 1956 இல் ஜாதவ்பூர் பல்கலைக்கழப் பேராசிரியராகப் பணியாற்றினார். 1961 முதல் 1967 வரை தனது இறுதிப் பணிக்காலத்தில் கல்கத்தா பல்கலைக்கழகத்திற்குத் திரும்பினார்.

சர்க்காரின் பணிகளில் மார்க்சிய, கிராம்சியன் கருத்துக்கள் தாக்கம் செலுத்தியது. இவர் நவீன ஐரோப்பாவின் வரலாற்றைக் கற்பித்தார். குறிப்பாக பிரிட்டனில் அரசியலமைப்பு வரலாற்றின் வளர்ச்சி மற்றும் மேற்கு ஐரோப்பாவில் அரசியல் சிந்தனை ஆகியவற்றைக் கற்பித்தார். வங்காள மறுமலர்ச்சியைப் பற்றியும் 1930களில் இருந்து எழுதினார். *வங்காள மறுமலர்ச்சி பற்றிய அவரது குறிப்புகள்* தேசியவாத இந்திய வரலாற்றில் ஆர்வத்தைத் தூண்டின. இந்தியப் பொதுவுடைமைக் கட்சியின் தேர்தல் அறிக்கையையும் அவர் எழுதினார்.

## மரபு
பச்சிம்பங்கா இதிகாஸ் சம்சாத், கொல்கத்தாவின் மாநிலப் பல்கலைக்கழகத்துடன் (முந்தைய பிரசிடென்சி கல்லூரி) இணைந்து 1994 ஆம் ஆண்டு முதல் சர்க்காரின் நினைவாக விரிவுரைத் தொடரை நடத்தி வருகிறது.

## குறிப்புகள்

பகுப்பு:டாக்கா நபர்கள்
பகுப்பு:மேற்கு வங்காள நபர்கள்
பகுப்பு:இந்திய அரசியல் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:இந்திய வரலாற்றாளர்கள்
பகுப்பு:வங்காள எழுத்தாளர்கள்
பகுப்பு:1982 இறப்புகள்
பகுப்பு:1900 பிறப்புகள்
அனைவருக்குமான போட்டி

விளையாட்டுப் போட்டிகளில், **ஓப்பன்** என்பது அனைவருக்குமான விளையாட்டுப் போட்டிகளைக் குறிக்கும். இது அனைத்து நாடுகளின் போட்டியாளர்களும், அவர்களின் தொழில்முறை சார்ந்தோ அல்லது சாராமலோ பங்கேற்கக்கூடிய ஒரு விளையாட்டு நிகழ்வு அல்லது போட்டியாகும். 

வரிப்பந்தாட்டம், குழிப்பந்தாட்டம், இறகுப்பந்தாட்டம் உள்ளிட்ட சில விளையாட்டுகளில் இவ்வகைப் போட்டிகள் நடத்தப் படுகின்றன.

## மேற்கோள்கள்


பகுப்பு:விளையாட்டுக் கலைச்சொற்கள்
பகுப்பு:விளையாட்டுப் போட்டிகள்
ரோமா அஸ்ரானி

**ரோமா அஸ்ரானி** ( *Roma Asrani*) இந்திய நடிகையாக இருந்து வடிவழகியாக மாறியவராவார். இவர் முக்கியமாக மலையாள மொழித் திரைப்படங்களில் தோன்றுகிறார்.

## வாழ்க்கை
ரோமா அஸ்ரானி தமிழ்நாட்டின் திருச்சிராப்பள்ளியில் சிந்தி பெற்றோருக்கு பிறந்தார்.

இயக்குநர் ஜோஷி இயக்கத்தில் மலையாளத்தில் வெளியான *ஜூலை 4* (2007) இவரது இரண்டாவது படமாகும்ம். பிருத்விராஜுடன் இவர் நடித்த *சாக்லேட்* (2007) திரைப்படமும் வெற்றி பெற்றது.

இசை காணொளிகளிலும் நடித்துள்ளார்.
## சான்றுகள்

## வெளி இணைப்புகள்
* 
* 

பகுப்பு:தெலுங்குத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு வடிவழகிகள்
பகுப்பு:வாழும் மக்கள்
கிராத் பட்டால்

**கிராத் பட்டால்** ( *Kirat Bhattal*, பிறப்பு:26 சனவரி 1985) தொழில் ரீதியாக **கிராத்** அல்லது **கீரத்** என்று அழைக்கப்படும் இவர் ஒரு இந்திய நடிகையாவார். ஆரம்பத்தில் வடிவழகியாக அறிமுகமானார். பின்னர் தமிழ்த் திரையுலகில் நடிக்க ஆரம்பித்தார்.

## சொந்த வாழ்க்கை
சண்டிகரை சேர்ந்த சீக்கிய குடும்பத்தில் பிறந்தார். லைபீரியாவிலுள்ள மொன்றோவியாவில் வளர்ந்தார். சனாவரில் உள்ள இலாரன்ஸ் பள்ளியில் தனது கல்வியை முடித்தார்.

## தொழில்
நடிகர் தனுஷுடன் "தேசிய நெடுஞ்சாலை 47" என்ற படத்தில் நடிக்க ஒப்பந்தம் செய்யப்பட்டார். ஆனால் அந்தத் திட்டம் தாமதமாகி பின்னர் ரத்து செய்யப்பட்டது. பின்னர் பிரஜ்வல் தேவராஜுக்கு இணையாக *கெளயா* என்ற கன்னட மொழித் திரைப்படத்தில் பட்டால் ஒப்பந்தம் செய்யப்பட்டார். ஜெனிலியா மற்றும் ஜெயம் ரவி நடித்த பொமரில்லு என்ற தெலுங்கு படத்தின் மறு ஆக்கமான சந்தோஷ் சுப்பிரமணியம் படத்தில்  ஒரு சிறப்புத் தோற்றத்தில் நடித்தார். நடிகை பார்பரா மோரி, தொலைக்காட்சி தொகுப்பாளர் அர்ச்சனா விஜயா, விளம்பர நடிகை *டியாண்ட்ரா சோரஸ்* மற்றும் யானா குப்தா ஆகியோருடன் *லைஃப் மே ஏக் பார்-வென் ஏஞ்சல்ஸ் டேர்* என்ற பயண நிகழ்ச்சியையும் தொகுத்து வழங்குகிறார். பாக்சு லைப்பு இந்தியா தொலைக்காட்சியில் ஒளிபரப்பான *ஸ்டைல் அண்ட் தி சிட்டி*யின் இரண்டு நிகழ்ச்சிகளையும்  தொகுத்து வழங்கினார். தற்போது நேஷனல் ஜியாகிரபிக்கில் *நாட் ஜியோ கவர்சாட்: ஹெரிடேஜ் சிட்டி* என்ற நிகழ்ச்சியை தொகுத்து வழங்குகிறார்.

## மேற்கோள்கள்

4. ^ Neeti Sarkar, Five on a high. Dated 17 March 2013 at தி இந்து http://www.thehindu.com/features/metroplus/radio-and-tv/five-on-a-high/article4518895.ece
http://www.indiainfoline.com/Markets/News/FOX-Traveller-launches-new-season-of-most-successful-show-Style-and-the-City/5903582916

## வெளி இணைப்புகள்
* 

பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:சென்னை வடிவழகிகள்
பகுப்பு:வாழும் மக்கள்
பகுப்பு:1985 பிறப்புகள்